Polisieminister berispe xenofobiese aanvallers – praag.co.za — 20 jaar jonk!
Sewe mense is verlede maand dood in xenofobiese geweld in dele van KwaZulu-Natal en Gauteng en duisende is ontwortel.
Meer as 300 mense is reeds in hegtenis geneem in verband met die geweld en verskeie klopjagte is uitgevoer.
Nhleko het Suid-Afrikaners gevra om hul mede-Afrikane met respek te behandel.
Intussen het die interministeriële komitee vir migrasie, gelei deur die minister in die presidensie, Jeff Radebe die families van Suid-Afrikaners besoek wat in die onlangse geweld teenoor buitelanders in Umlazi, suid van Durban dood is.
Radebe en sy span het die familie van die 24-jarige Ayanda Dlamini besoek, wat verlede maand in die geweld dood is. Hy sal na verwagting ook die families van nog twee slagoffers besoek – Thabo Mzombe wat in Umlazi doodgeskiet is en Petros Dlamini wat in Chatsworth dood is.
Radebe sê die komitee gaan alle aspekte van migrasie ondersoek, om ‘n blywende oplossing vir die uitdaging van xenofobiese geweld te vind.
Skrywer praagGepubliseer op 4 Mei 2015 Kategorieë Nuus, Suider-AfrikaSleutelwoord aanvalle, migrasie, misdaad, polisie, xenofobie
Vorige Vorige artikel: Mandela-groep toegang tot Gasa geweier
Volgende Volgende artikel: Twee mans by Moslemspotprent-uitstalling geskiet